Hoofletters en 'Aanhalingstekens' - Malkoppie Terapie
Hoofletters en 'Aanhalingstekens'
Ek moes vanoggend 5 uur opstaan om by die werk te wees 6 uur. My dag het begin met 'n whatsapp van 'n mamma wat in aanhalings tekens op die groep sê dat haar kind se trui 'weggeraak' het en dat wie ookal dit geneem het dit moet terugstuur.
Ek vind toe die 'weggeraakte' trui in my kind se tas.. en besef sy trui is ook weg. So ek antwoord toe half ses vanoggend dat ons die skuldiges is en dat my kind se trui ook soek is. Ek noem nogal dat my kind se trui gemerk is as Chaney. Hier kom 'n whatsapp terug van die betrokke mamma en sê haar kind sal sorg dat Chaney die trui kry… Chaney is nie meer in die laerskool nie … nou wonder ek … dink die mamma ons het Chaney se trui ook laat 'wegraak'. Moet wees want so ewe word die trui toe verlore klere toe gevat… My gemoed trek sommer toe in 'n donkerwolk… Ek wou in HOOFLETTERS op groep iets tik … maar gelukkig is daar 'n mamma by skool wat my kind se trui toe red en ek het my regtige gedagtes vir myself gehou.
So kom ek toe net voor 6 by die werk.. die parkade se hekke staan oop.. maar die deure na die gebou is toe.. dit kos my 15 minute om by die hoofgebou te kom omdat ek lang pad moet stap. My lyf is moeg en ek is nie lus vir sukkel nie. Met ons stelsel release vandag sukkel ons ook.. iets wat 40 minute moet vat vat langer as 'n uur..
Ek is moeg.. geduld is op en ek wil net huistoe gaan.. ek het alle groepies waarop ek is gesnooze sodat ek nie hoef te lees van al die issues wat sommige mammas het nie… Vandag is daar nie 'n les in my skrewe nie.. net moan…